Odense Adresse-Contoirs Efterretninger, 1840-01-06
Nyborg. J Anledning af Befaling fra Gouvernementet over Fyens Stift, at modtage Hyldings- og Troskabs-Eed til Hs. Maj. Kong Christian den Ottende af Nyborg Borgervæbning, samledes denne paa Byens Torv den 30 Decbr. 1839. Efterat Korpset havde formeret Kreds, henvendte Byfogden, Hr. Cancellieraad Bierfreund, sig til det med følgende Ord: "En oprindelig sørgelig Grund er Anledningen til, at det hæderlige Borgerkorps i Dag træder under Vaaben. Kong Frederik De den Sjette er ei meer. Deden sønderriver bestaaende Forholde, og saaledes har Edden, der bandt os til den høisalige Konge, ophørt at have forbindende Kraft. Dog ikke saaledes det Kjærligheds-Baand, der bandt os til den elskede Konge. Vi skatte hans Værd, thi vi vide at hans Stræben gik ud paa at befordre Folkets Lykke, vi erkjende, paa hvor langt høiere og herligere et Trin Folket i det Hele, og i Særdeleshed de Klasser, der udgjøre Nationens Kraft og Kjærne, befinde sig nu ved hans Bortgang, end da han for meer end 1/2 Sekel siden overtog Regjeringens Styrelse, dyrebart og evig uforglemmeligt vil derfor Mindet om ham leve blandt os. - Dog, Held os, at vi med klippefast Overbeviisning kunde bygge den fulde Fortrøstning, at en ædel Aand besjæler hans Efterfølger, Kong Christian den Ottende, og at han omfatter os Alle med sand og oprigtig Kjærlighed. J meer end 2 Decennier vare vi vante at see ham i vores Kreds, sysselsat med at udgrandske alle Almeenvellet berørende Forholde, og med glødende Jver at arbeide, ikke mindre paa at afhielpe Mangler, end paa at skabe velgjørende Jndretninger. Hans varme Jnteresse for Communal=Anliggenderne have vi saa ofte været Vidner til, denne borger os derfor Visheden om, at Communerne, og saaledes ikke mindre vor Byes stigende Flor og Velværen vil vorde en af hans kjære Regjeringssysler. Sjeldnere vil vi vel for Fremtiden opleve den Lykke at see ham i vores Kreds; dog han har nys givet Fyen et Beviis paa hans Yndest for dette Land, ved at overdrage Gouvernementet over samme til Hs. K. H. Kronprinds Frederik. - Vi nære den fulde Forviisning, at Landets nye Gouvernør, ikke mindre end hans høie Forgjænger, vil have os af Hjerte kjær, og at han, ved at vandre frem af den af Allerhøistsamme betegnede Bane, vil erhverve lignende grundige Jndsigter i alle Bestyrelsesgrene, og med lignende Jver og Jnteresse vil varetage og opretholde vor Communes Tarv. Vores Kjærlighed og Hengivenhed vil da ledsage ham, og Alle ville stræbe at imødekomme hans Ønsker. Hans første befaling som Gouvernør, der angaaende Nyborg er kommen mig tilhænde, bringer jeg herved til almindelig Kundskab. Nu blev oplæst Gouvernementets Skrivelse om at aflægge Hyldings-Eden.) Denne befaling angaaer Hyldings- og Troskabs-Eeds Aflæggelse af Borgerkorpset, til vores allernaadigste Konge. Denne Pligt, det veed jeg, efterkomme Alle og Enhver med Glæde, thi den indeholder allene en Tilkjendegivelse af de Følelser, der opfylde Alles Hjerter for den høitelskede Konge. Jeg opfordrer da Korpset til at aflægge denne Hyldings- og Troskabs=Eed, der med et, om muligt, end stærkere Baand skal befæste den Troskab, Enhver af Korpsets Medlemmer føler sig pligtig at udvise sin elskede Monark. Eden blev derpaa aflagt efter den ifølge de lokale Forhold modificerede Forskrift i § 18 af Reglementet af 1 Juni 1808, hvorpaa Korpset opstillede sig i Linie, da Byfogden sluttede med følgende Ord: "Eden er nu aflagt. Enhver af Korpsets Medlemmer kjender Vigtigheden og Betydningen af Samme. Ære og Pligt byder ubrødelig at holde den. Kjærligheden til Monarken vil gjøre denne Pligt let at opfylde, og saaledes Ønsket almindeligt, at den nu besvorne Forpligtelse i mange, mange Aar maa vedblive at være forbindende. Derfor istemme vi Alle det inderlige Ønske: længe leve Kong Christian den OttendelHvilket da af samtlige Korpsets Medlemmer blev ledsaget, med et 3 Gange gjentaget Hurra.